text: Væbnet røveri mod Netto-butik
  09 januar 2017 kl. 19.56
  Ukendte gerningsmænd har mandag aften begået væbnet røveri i Haderslev. Ung kvindelig ekspedient blev truet med en sort pistol.
  Syd- og Sønderjyllands Politi efterlyser mandag aften gerningsmændene til et væbnet røveri mod Netto på Lindedal i Haderslev.
  Klokken 19.58 trængte en maskeret mand ind i butikken, og truede den unge kvindelige ekspedient til at udlevere kontanter. Det oplyser vagtchef Erik Lindholdt til TV SYD.
  Manden forsvandt ud af butikken og løb til en nærliggende parkeringsplads ved en Lidl-butik, hvor en medgerningsmand ventede i en lille hvid bil.
  Gerningsmanden fra butikken beskrives som en yngre mand, 180 cm høj og slank. Han havde en hvid maskeret hætte for ansigtet med huller til øjnene.
  Han var iført en mørkegrå dynejakke, mørke jeans og mørke tennissko med rødt i, oplyser Syd- og Sønderjyllands Politi.
  Politiet efterlyser vidner til røveriet og kan kontaktes på 1 1 4.
  Røveri Haderslev: Yngre mand, 180 cm og slank, hvid maskering for ansigtet, iført mørkgrå jakke, blå jeans og mørke/rødlige sko #politidk
  
  